Lozärn (frz./engl. Lucerne it./rät. Lucerna, dt. Luzern) esch e Stadt i de Zentralschwiiz . Si esch Hauptstadt vom glichnamige Kanton sowie vom Amt (Bezerk). Lozärn liid am Nordweschtändi vom Vierwaldstettersee . Ond zwar gnau det, wo d'Rüüs usem See useflüsst. Lozärn esch de wertschaftlechi ond kulturelli Mettelponkt vo de Zentralschwiiz. D'Rüüs teilt d'Stadt uf: Rächts vode Rüss liid t'Altstadt ond en Teil vo de neuere Quartier (Maihof, Brambärg. Wäsmeli, Halde etc.), lengs vom Fluss esch d'Chli- ond d'Neustadt. C'Chliistadt isch s'eltischte Quartier. Onder- ond Obergrond, Gütsch, Bruch, Trebsche ond no meh Quartier ghöred auno zom lengge Ufer.